وخا هو اتهام عادي و متبادل بين المواطنين ف المغرب و دول اخرى بحال جامايكا ولكن ف ميريكان جات فشكل، واحد الموسيقية سميتها كيمبرلي طومبسون كانت خدامة ف فالفرقة ديال بيونصي، قالت للصحافة بلي سحرات ليها هي و المش ديالها. السيدة فعمرها 37 عام قالت بانها ضحية د بيونصي السحارة اللي كتحكم فيها عن بعد بالسحر الاسود ومكتخليهاش تدير اي حاجة مزيانة ف مستقبلها، بحال التابعة، و زادت وضحات ان الباطرونة ديالها السابقة كتدخل ليها ف جسدها.. و المصيبة هي ان هاد الفنانة مشات للمحكمة و دعات بيونصي ولكن القاضي حفظ القضية و رفض البث فيها. بيونصي اللي كتدير جولة مع راجلها جاي زي مابغاتش تعلق على هاد الاتهام ملي اتصلو بها الصحفيين. 
فنانة ميريكانية: بيونصي كتدير السحر الأسود و سحرات ليا ودارت ليا التابعة